《和公相晓出中都父道门韵》
明代·唐之淳

太微连甲第，黄道接天居。月柝收更罢，星轺发轫初。

鞭声喧野收，旗影照村墟。欲出怀调膳，言归畏简书。

宠光朝奏毕，物色苦吟馀。自笑从公后，烟波负老渔。

作者简介：（1350—1401）明浙江山阴人，名愚士，以字行。唐肃子。建文二年，以方孝孺荐，为翰林侍读，与孝孺俱领修书事。旋卒。有《唐愚士诗》。